
Betegtájékoztató: Információk a beteg számára

Dagrafors 5 mg filmtabletta
Dagrafors 10 mg filmtabletta

dapagliflozin

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
1. Tartsa meg a betegtájékoztatót, mert a benne szereplő információkra a későbbiekben is szüksége lehet.
1. További kérdéseivel forduljon kezelőorvosához vagy gyógyszerészéhez.
-	Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
1. Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét.
Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont. 

A betegtájékoztató tartalma:

0. Milyen típusú gyógyszer a Dagrafors és milyen betegségek esetén alkalmazható?
0. Tudnivalók a Dagrafors szedése előtt
3.	Hogyan kell szedni a Dagrafors-t?
4.	Lehetséges mellékhatások
5.	Hogyan kell a Dagrafors-t tárolni?
6.	A csomagolás tartalma és egyéb információk


1. Milyen típusú gyógyszer a Dagrafors és milyen betegségek esetén alkalmazható?

Milyen típusú gyógyszer a Dagrafors?
A Dagrafors hatóanyaga a dapagliflozin. A „nátrium-glükóz ko-transzporter 2- (SGLT2-) gátlóknak” nevezett gyógyszerek csoportjába tartozik. Ez a gyógyszer gátolja a vesékben lévő SGLT2 nevű fehérje működését, ami miatt jelentős mennyiségű vércukor (glükóz), só (nátrium) és víz ürül ki a szervezetből a vizelettel.

Milyen betegségek esetén alkalmazható a Dagrafors?
A Dagrafors-t az alábbiak kezelésére alkalmazzák:

· 2-es típusú cukorbetegség
· Felnőtteknél, 10 éves és idősebb gyermekeknél és serdülőknél.
· Ha 2-es típusú cukorbetegsége nem kezelhető diétával és testmozgással.
· A Dagrafors alkalmazható önmagában vagy a cukorbetegség kezelésére alkalmazott egyéb gyógyszerekkel együtt.
· Fontos, hogy továbbra is betartsa a kezelőorvosa, a gyógyszerésze vagy a gondozását végző egészségügyi szakember által adott, a diétára és a testmozgásra vonatkozó tanácsokat.

· Szívelégtelenség
· felnőtteknél (betöltött 18. életév és idősebb), amikor a szív nem pumpálja a vért olyan jól, mint kellene.

· Krónikus vesebetegség
· a vesekárosodásban szenvedő felnőtteknél.

Mi az a 2-es típusú diabétesz, és hogyan hat a Dagrafors?
· A 2-es típusú diabéteszben a szervezete nem termel elegendő inzulint, vagy nem képes az általa megfelelő mennyiségben termelt inzulint felhasználni, ami magas vércukorszinthez vezet, amit olyan súlyos szövődmények követhetnek, mint például szívbetegség vagy vesebetegség, vakság, vagy a karokban és lábakban kialakuló keringési zavar.
· A Dagrafors úgy hat, hogy eltávolítja a szervezetében lévő, felesleges mennyiségű cukrot. Szívbetegséget is segíthet megelőzni.

Mi az a szívelégtelenség, és hogyan hat a Dagrafors?
· Amikor a szív nem pumpál olyan jól vért a tüdő és a szervezet többi része felé, mint kellene. Ez súlyos kórállapotokhoz vezethet, és kórházi kezelést tesz szükségessé.
· A szívelégtelenség leggyakoribb tünetei a légszomj, a fáradtságérzés vagy az állandó, nagyon erős fáradtság, valamint a bokák feldagadása.
· A Dagrafors segít megvédeni a szívet attól, hogy a működése romoljon, és javítja az Ön tüneteit. Csökkentheti annak szükségességét, hogy kórházba kelljen mennie, és segíti a túlélést.

Mi az a krónikus vesebetegség, és hogyan segít a Dagrafors?
· Amikor Önnek krónikus vesebetegsége van, a veséi fokozatosan működésképtelenné válhatnak. Ez azt jelenti, hogy nem képesek megfelelően megtisztítani és megszűrni az Ön vérét. A veseműködés elvesztése súlyos kórállapotokhoz vezethet, és kórházi kezelést tehet szükségessé.
· A Dagrafors segít megvédeni a veséit attól, hogy működésképtelenné váljanak. Egyes betegeknek segíthet, hogy hosszabb ideig éljenek.


2. Tudnivalók a Dagrafors szedése előtt

Ne szedje a Dagrafors-t :
· ha allergiás a dapagliflozinra vagy a gyógyszer 6. pontban felsorolt egyéb összetevőire.

Figyelmeztetések és óvintézkedések
Azonnal forduljon orvoshoz, vagy menjen a legközelebbi kórházba

Diabéteszes ketoacidózis:
· ha diabétesze van és hányingert vagy hányást, hasi fájdalmat, túlzott szomjúságot, gyors és mély légzést, zavartságot, szokatlan álmosságot vagy fáradtságot észlel, édeskés szagúvá vált a lehelete, édes vagy fémes szájízt érez, vagy a vizeletének vagy a verejtékének szokásostól eltérő szaga van, vagy gyors fogyást tapasztal.
· Ezek a fenti tünetek a „diabéteszes ketoacidózis” tünetei lehetnek, ami egy ritka, de súlyos, néha életet veszélyeztető állapot a cukorbetegségnél. A vizeletében vagy a vérében található „ketontestek” emelkedett szintje következtében alakulhat ki, amit vizsgálatokkal lehet kimutatni.
· A diabéteszes ketoacidózis kialakulásának kockázata megnövekedhet a tartós koplalás, a túlzott alkoholfogyasztás, a kiszáradás, az inzulin-adag hirtelen csökkentése, illetve nagyobb műtéti beavatkozás vagy súlyos betegség miatti magasabb inzulin-szükséglet következtében.
· Amikor Dagrafors-szal kezelik, diabéteszes ketoacidózis alakulhat ki, még akkor is, ha az Ön vércukorszintje normális.
Amennyiben arra gyanakszik, hogy diabéteszes ketoacidózisa van, azonnal forduljon orvoshoz, vagy keresse fel a legközelebbi kórház sürgősségi osztályát, és ne szedje ezt a gyógyszert.

A gát nekrotizáló faszciitisze:
· Azonnal forduljon kezelőorvosához, ha a nemi szervein vagy a nemi szervek és a végbélnyílás közötti területen fájdalmat, érzékenységet, bőrpírt vagy duzzanatot tapasztal, láz vagy rossz általános közérzet mellett. Ezek a tünetek egy ritka, de súlyos vagy akár életveszélyes fertőzés jelei is lehetnek, amelynek a gát nektrotizáló faszciitisze vagy Fournier-gangréna a neve, és amely elpusztítja a bőr alatti szöveteket. A Fournier-gangréna azonnali kezelést igényel.

A Dagrafors szedése előtt beszéljen kezelőorvosával, gyógyszerészével vagy a gondozását végző egészségügyi szakemberrel:
· ha „1-es típusú cukorbetegsége” van, ami rendszerint fiatal korban kezdődik, és a szervezete egyáltalán nem termel inzulint. A Dagrafors nem alkalmazható ennek a betegségnek a kezelésére;
· ha diabétesze és vesebetegsége van – kezelőorvosa arra kérheti Önt, hogy a vércukorszintje beállítása érdekében szedjen kiegészítő gyógyszert vagy egy másik készítményt;
· ha májbetegsége van – kezelőorvosa alacsonyabb kezdő dózist írhat fel;
· ha olyan gyógyszereket szed, amelyek csökkentik a vérnyomását (vérnyomáscsökkentők, antihipertenzív gyógyszerek) vagy a kórtörténetében alacsony vérnyomás betegség szerepel (hipotónia). További információkat alább, az „Egyéb gyógyszerek és a Dagrafors” részben talál;
· ha nagyon magas a vércukorszintje, ami kiszáradáshoz vezethet (szervezete túl sok testnedvet veszít). A szervezetből történő folyadékvesztés (dehidráció) lehetséges jelei a 4. pontban találhatók. A Dagrafors szedésének elkezdése előtt mondja el kezelőorvosának, ha ezeknek a tüneteknek bármelyike fennáll Önnél;
· ha hányingere van, hány vagy lázas, vagy ha nem képes enni vagy inni. Ezek az állapotok kiszáradást okozhatnak. Kezelőorvosa a kiszáradás megelőzése érdekében arra kérheti Önt, hogy hagyja abba a Dagrafors szedését, amíg állapota nem rendeződik;
· ha gyakran van húgyúti fertőzése.

Ha a fentiek bármelyike igaz Önre, (vagy nem biztos benne), akkor a Dagrafors szedése előtt beszéljen kezelőorvosával, gyógyszerészével vagy a gondozását végző egészségügyi szakemberrel.

A cukorbetegség és a lábápolás
Ha diabétesze van, fontos, hogy rendszeresen ellenőrizze a lábait, és betartson minden, az egészségügyi szakembertől kapott, a lábápolásra vonatkozó tanácsot.

Vizelet-glükóz
A Dagrafors hatása miatt a gyógyszer szedésének ideje alatt a vizelet cukor vizsgálatának eredménye pozitív lesz.

Gyermekek és serdülők
A Dagrafors alkalmazható 10 éves és idősebb gyermekeknél és serdülőknél a 2-es típusú cukorbetegség kezelésére. A 10 évesnél fiatalabb gyermekek esetén nem állnak rendelkezésre adatok.

A Dagrafors alkalmazása nem ajánlott 18 éves kor alatti gyermekek és serdülők számára a szívelégtelenség vagy a krónikus vesebetegség kezelésére, mert ilyen betegek esetén nem vizsgálták.

Egyéb gyógyszerek és a Dagrafors
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.
Különösen fontos, hogy elmondja kezelőorvosának:
· ha olyan gyógyszert szed, ami kiüríti a vizet a szervezetéből (vízhajtó);
· ha olyan más gyógyszerekkel is kezelik, amelyek csökkentik a vérében lévő cukor mennyiségét, mint például az inzulin vagy a „szulfonilurea” gyógyszerek. Lehet, hogy kezelőorvosa csökkenteni akarja ezeknek az egyéb gyógyszereknek az adagját, hogy megelőzze azt, hogy alacsony legyen a vércukorszintje (hipoglikémia);
· ha lítiumot szed, mivel a Dagrafors csökkentheti a lítiumszintet a vérében.

Terhesség és szoptatás
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.
Ha teherbe esik, abba kell hagynia a gyógyszer szedését, mivel az a terhesség második és harmadik harmada alatt nem ajánlott. Beszéljen kezelőorvosával arról, hogy mi a terhessége alatti vércukorszint beállítás legjobb módja.

A gyógyszer szedése előtt beszéljen kezelőorvosával, ha szoptatni szeretne vagy ha szoptat. Ne alkalmazza a Dagrafors-t, ha szoptat. Nem ismert, hogy ez a gyógyszer bejut-e az anyatejbe.

A készítmény hatásai a gépjárművezetéshez és a gépek kezeléséhez szükséges képességekre
A Dagrafors nincs vagy csak elhanyagolható hatással van a gépjárművezetéshez és a gépek kezeléséhez szükséges képességekre.

Ennek a gyógyszernek más gyógyszerekkel, úgynevezett szulfonilureákkal vagy inzulinnal történő együttes alkalmazása túl alacsony vércukorszintet (hipoglikémia) okozhat, ami olyan tüneteket idézhet elő, mint a remegés, a verejtékezés, és a látásában bekövetkező változás, ami befolyásolhatja az Ön gépjárművezetéshez vagy a gépek kezeléséhez szükséges képességeit.

Ha a Dagrafors szedése alatt szédül, ne vezessen gépjárművet vagy ne kezeljen semmilyen szerszámot
vagy gépet.

A Dagrafors laktózt és nátriumot tartalmaz
Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert.
A készítmény kevesebb mint 1 mmol (23 mg) nátriumot tartalmaz filmtablettánként, azaz gyakorlatilag „nátriummentes”.

3. Hogyan kell szedni a Dagrafors-t?

A gyógyszert mindig a kezelőorvosa által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát, gyógyszerészét vagy gondozását végző egészségügyi szakembert.

Mennyit kell szednie?
· Az ajánlott adag naponta 1 db 10 mg-os filmtabletta.
· Ha májbetegsége van, kezelőorvosa 1 db 5 mg-os kezdő dózist rendelhet el.
· Kezelőorvosa azt a hatáserősséget fogja rendelni, amelyik megfelelő Önnek.

A gyógyszer szedése
· A tablettát egy fél pohár vízzel kell lenyelni. A 10 mg hatáserősségű filmtabletta egyenlő adagokra osztható vagy felezhető a lenyelés megkönnyítése érdekében.
· A tablettáját beveheti étkezés közben vagy attól függetlenül is.
· A tablettát a nap folyamán bármikor beveheti. Azonban próbálja meg naponta azonos időben bevenni, ez segít majd, hogy ne felejtse el bevenni azt.

Lehet, hogy kezelőorvosa más gyógyszerekkel együtt írja fel a Dagrafors-t. Ne felejtse, hogy ezeket az egyéb gyógyszereket a kezelőorvosa által elmondottaknak megfelelően alkalmazza. Ez segít az egészsége szempontjából a legjobb eredményt elérni.

A diéta és a testmozgás elősegítheti, hogy a szervezete jobban használja fel a vérében lévő cukrot. Ha diabétesze van, fontos, hogy a Dagrafors szedése alatt betartson minden diétát és testmozgás programot, amit a kezelőorvosa ajánlott.

Ha az előírtnál több Dagrafors-t vett be
Ha az előírtnál több Dagrafors tablettát vett be, azonnal beszéljen egy orvossal vagy menjen kórházba. Vigye magával a gyógyszere csomagolását.

Ha elfelejtette bevenni a Dagrafors-t
Hogy mit kell tennie, ha elfelejt bevenni egy tablettát, az attól függ, hogy mennyi idő van még a következő adagig.
· Ha 12 óra vagy több van még hátra a következő adagig, vegyen be egy adag Dagrafors-t, amint eszébe jut. Majd a következő adagját a szokott időben vegye be.
· Ha kevesebb mint 12 óra van még hátra a következő adagig, hagyja ki az elfelejtett dózist. Majd a következő adagját a szokott időben vegye be.
· Ne vegyen be kétszeres adag Dagrafors-t a kihagyott adag pótlására.

Ha idő előtt abbahagyja a Dagrafors szedését
Ne hagyja abba úgy a Dagrafors szedését, hogy nem beszélt előbb kezelőorvosával. Ha diabétesze van, a vércukorszintje megemelkedhet e nélkül a gyógyszer nélkül.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát, gyógyszerészét vagy a gondozását végző egészségügyi szakembert.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Azonnal forduljon orvoshoz vagy keresse fel a legközelebbi kórházat, ha az alábbi mellékhatások bármelyikét észleli:

· angioödéma, nagyon ritkán észlelhető (10 000 -ből legfeljebb 1 beteget érinthet).
Az angioödéma tünetei a következők:
· az arc, nyelv vagy torok duzzanata,
· nyelési nehézség,
· csalánkiütés és légzési probléma.

· diabéteszes ketoacidózis - 2-es típusú cukorbetegségben szenvedő betegeknél ritka (1000-ből
legfeljebb 1 beteget érinthet).
A diabéteszes ketoacidózis tünetei a következők (szintén lásd 2 pont „Figyelmeztetések és óvintézkedések”):
· vizeletében vagy vérében magasabb a „ketontestek” szintje,
· hányinger, hányás,
· hasi fájdalom,
· túlzott szomjúság,
· gyors és mély légzés,
· zavartság,
· szokatlan álmosság vagy fáradtság,
· édeskés szagú lehelet, édes vagy fémes szájíz, vagy a vizelet vagy a verejték szokásostól eltérő szaga,
· gyors fogyás,
· A tünetek a vércukorszinttől függetlenül alakulnak ki. Kezelőorvosa úgy határozhat, hogy átmenetileg vagy tartósan leállítja a Dagrafors-kezelést.

· a gát nekrotizáló faszciitisze vagy Fournier-gangréna, amely a nemi szervek vagy a nemi szervek és a végbélnyílás közötti terület súlyos lágyrészfertőzése, nagyon ritkán fordul elő.

Hagyja abba a Dagrafors szedését, és azonnal forduljon orvoshoz, ha az alábbi súlyos mellékhatások bármelyikét észleli:

· húgyúti fertőzés, gyakran előfordul (10-ből legfeljebb 1 beteget érinthet).
	A súlyos húgyúti fertőzés jelei a következők:
· láz és/vagy hidegrázás,
· vizeletürítés közben jelentkező égő érzés,
· hátfájás vagy derékfájás.
Bár nem gyakori, ha vért lát a vizeletében, azonnal szóljon kezelőorvosának.

Azonnal forduljon kezelőorvosához, ha az alábbi mellékhatások bármelyikét észleli:

· alacsony vércukorszint (hipoglikémia), nagyon gyakran előfordul (10-ből több mint 1 beteget érinthet) az olyan cukorbetegeknél, akik ezt a gyógyszert szulfonilureával vagy inzulinnal együtt alkalmazzák.
	Az alacsony vércukorszint jelei a következők:
· remegés, verejtékezés, kifejezett nyugtalanságérzés, gyors szívverés,
· éhségérzet, fejfájás, a látásban bekövetkező változás,
· a hangulat megváltozása vagy zavartság.
Kezelőorvosa elmondja Önnek, miként kezelje az alacsony vércukorszintet, és mit tegyen, ha a fenti tünetek bármelyikét észleli.

A Dagrafors szedésekor jelentkező egyéb mellékhatások:
Gyakori (10-ből több mint 1 beteget érinthet)
· a hímvessző vagy a hüvely fertőzése (hüvelygomba) (a tünetek között irritáció, viszketés, illetve szokatlan váladékozás vagy szag szerepelhet),
· hátfájás,
· a szokásosnál nagyobb mennyiségű vizelet ürítése vagy gyakoribb vizeletürítés,
· a vér koleszterinszintjének vagy zsírszintjének a megváltozása (vérvizsgálatok jelzik),
· a vörösvértestek mennyiségének megnövekedése a vérében (vizsgálatok jelzik),
· a kreatinin vese-clearance csökkenése (vizsgálatok jelzik) a kezelés elkezdésekor,
· szédülés,
· bőrkiütés.

Nem gyakori (100-ból legfeljebb 1 beteget érinthet)
· túl sok folyadékvesztés a szervezetből (kiszáradás, a tünetei közé tartozhat a nagyon száraz vagy összeragadó száj, a kevés vizelet ürítése vagy ha egyáltalán nincs vizeletürítés vagy a gyors szívverés),
· szomjúság,
· székrekedés,
· éjszakai felébredés, mert vizelnie kell,
· szájszárazság,
· nem szándékos testtömegcsökkenés,
· a kreatininszint növekedése (laboratóriumi vérvizsgálatban) a kezelés elkezdésekor,
· a karbamidszint emelkedése (laboratóriumi vérvizsgálatok jelzik).

Nagyon ritka (10 000-ből legfeljebb 1 beteget érinthet)
· vesegyulladás (tubulointersticiális nefritisz).

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Dagrafors-t tárolni?

A gyógyszer gyermekektől elzárva tartandó!

A buborékcsomagoláson vagy a dobozon feltüntetett lejárati idő (EXP) után ne alkalmazza a gyógyszert. A lejárati idő az adott hónap utolsó napjára vonatkozik.

Ez a gyógyszer nem igényel különleges tárolást.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz a Dagrafors?
· A készítmény hatóanyaga dapagliflozin.
Dagrafors 5 mg filmtabletta
5 mg dapagliflozint tartalmaz filmtablettánként (dapagliflozin-propándiol-monohidrát formájában).

Dagrafors 10 mg filmtabletta
10 mg dapagliflozint tartalmaz filmtablettánként (dapagliflozin-propándiol-monohidrát formájában).

· Egyéb segédanyagok:
· tablettamag: mikrokristályos cellulóz, laktóz-monohidrát, hidroxipropilcellulóz, kroszpovidon (A-típus), mikrokristályos cellulóz (PH 102) és nátrium-sztearil-fumarát
· filmbevonat: poli(vinil-alkohol), makrogol 3350, titán-dioxid (E171), talkum, sárga vas-oxid (E172). Lásd 2. pont „A Dagrafors laktózt és nátriumot tartalmaz”.

Milyen a Dagrafors külleme és mit tartalmaz a csomagolás?
5 mg: Halvány barnássárga, kerek, mindkét oldalán domború filmtabletta, az egyik oldalán "5" bevéséssel. A filmtabletta átmérője: kb. 7 mm.
10 mg: Halvány barnássárga, ovális, mindkét oldalán domború filmtabletta, az egyik oldalán bemetszéssel. A vonal egyik oldalán "1" a másik oldalán "0" bevéséssel. A tabletta egyenlő adagokra osztható. A filmtabletta méretei: kb. 13 × 6,5 mm.

A Dagrafors az alábbi kiszerelésekben érhető el:
14 db, 28 db, 30 db, 56 db, 60 db, 90 db, 98 db vagy 100 db filmtabletta nem perforált buborékcsomagolásban.
14 db, 28 db, 56 db vagy 98 db filmtabletta OPA/Al/PVC//Al nem perforált, naptáras buborékcsomagolásban.
14 × 1, 28 × 1, 30 × 1, 56 × 1, 60 × 1, 90 × 1, 98 × 1 és 100 × 1 filmtabletta, adagonként perforált buborékcsomagolásban.
14 × 1, 28 × 1, 56 × 1 vagy 98 × 1 filmtabletta, adagonként perforált naptáras buborékcsomagolásban.

Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja és a gyártó

KRKA, d.d., Novo mesto, Šmarješka cesta 6, 8501 Novo mesto, Szlovénia


Ezt a gyógyszert az Európai Gazdasági Térség tagállamaiban az alábbi neveken engedélyezték:

	Tagállam megnevezése
	Gyógyszer neve

	Bulgária, Csehország, Észtország, Horvátország, Lengyelország, Lettország, Litvánia, Magyarország, Románia, Spanyolország, Szlovénia, Szlovákia
	Dagrafors





[bookmark: _Hlk148012624][bookmark: _GoBack]Dagrafors 5 mg filmtabletta:
OGYI-T-24297/01  14x OPA/Alu/PVC//Alu buborékcsomagolásban
OGYI-T-24297/02  14x OPA/Alu/PVC//Alu naptáras buborékcsomagolásban
OGYI-T-24297/03  14 x 1  adagonként perforált OPA/Alu/PVC//Alu buborékcsomagolásban
OGYI-T-24297/04  14 x 1 adagonként perforált OPA/Alu/PVC//Alu naptáras buborékcsomagolásban
OGYI-T-24297/05  28x OPA/Alu/PVC//Alu buborékcsomagolásban
OGYI-T-24297/06  28x OPA/Alu/PVC//Alu naptáras buborékcsomagolásban
OGYI-T-24297/07  28x1 adagonként perforált OPA/Alu/PVC//Alu buborékcsomagolásban
OGYI-T-24297/08  28x1 adagonként perforált OPA/Alu/PVC//Alu naptáras buborékcsomagolásban
OGYI-T-24297/09  30x OPA/Alu/PVC//Alu buborékcsomagolásban
OGYI-T-24297/10  30x1 adagonként perforált OPA/Alu/PVC//Alu buborékcsomagolásban
OGYI-T-24297/11  56x OPA/Alu/PVC//Alu buborékcsomagolásban
OGYI-T-24297/12  56x OPA/Alu/PVC//Alu naptáras buborékcsomagolásban
OGYI-T-24297/13  56x1 adagonként perforált OPA/Alu/PVC//Alu buborékcsomagolásban
OGYI-T-24297/14  56x1 adagonként perforált OPA/Alu/PVC//Alu naptáras buborékcsomagolásban
OGYI-T-24297/15  60x OPA/Alu/PVC//Alu buborékcsomagolásban
OGYI-T-24297/16  60x1 adagonként perforált OPA/Alu/PVC//Alu buborékcsomagolásban
OGYI-T-24297/17  90x OPA/Alu/PVC//Alu buborékcsomagolásban
OGYI-T-24297/18  90x1 adagonként perforált OPA/Alu/PVC//Alu buborékcsomagolásban
OGYI-T-24297/19  98x OPA/Alu/PVC//Alu buborékcsomagolásban
OGYI-T-24297/20  98x OPA/Alu/PVC//Alu naptáras buborékcsomagolásban
OGYI-T-24297/21  98x1 adagonként perforált OPA/Alu/PVC//Alu buborékcsomagolásban
OGYI-T-24297/22  98x1 adagonként perforált OPA/Alu/PVC//Alu naptáras buborékcsomagolásban
OGYI-T-24297/23  100x  OPA/Alu/PVC//Alu buborékcsomagolásban
OGYI-T-24297/24  100x1 adagonként perforált OPA/Alu/PVC//Alu buborékcsomagolásban


Dagrafors 10 mg filmtabletta:
OGYI-T-24297/25  14x OPA/Alu/PVC//Alu buborékcsomagolásban
OGYI-T-24297/26  14x OPA/Alu/PVC//Alu naptáras buborékcsomagolásban
OGYI-T-24297/27  14 x 1  adagonként perforált OPA/Alu/PVC//Alu buborékcsomagolásban
OGYI-T-24297/28  14 x 1 adagonként perforált OPA/Alu/PVC//Alu naptáras buborékcsomagolásban
OGYI-T-24297/29  28x OPA/Alu/PVC//Alu buborékcsomagolásban
OGYI-T-24297/30  28x OPA/Alu/PVC//Alu naptáras buborékcsomagolásban
OGYI-T-24297/31  28x1 adagonként perforált OPA/Alu/PVC//Alu buborékcsomagolásban
OGYI-T-24297/32  28x1 adagonként perforált OPA/Alu/PVC//Alu naptáras buborékcsomagolásban
OGYI-T-24297/33  30x OPA/Alu/PVC//Alu buborékcsomagolásban
OGYI-T-24297/34  30x1 adagonként perforált OPA/Alu/PVC//Alu buborékcsomagolásban
OGYI-T-24297/35  56x OPA/Alu/PVC//Alu buborékcsomagolásban
OGYI-T-24297/36  56x OPA/Alu/PVC//Alu naptáras buborékcsomagolásban
OGYI-T-24297/37  56x1 adagonként perforált OPA/Alu/PVC//Alu buborékcsomagolásban
OGYI-T-24297/38  56x1 adagonként perforált OPA/Alu/PVC//Alu naptáras buborékcsomagolásban
OGYI-T-24297/39  60x OPA/Alu/PVC//Alu buborékcsomagolásban
OGYI-T-24297/40  60x1 adagonként perforált OPA/Alu/PVC//Alu buborékcsomagolásban
OGYI-T-24297/41  90x OPA/Alu/PVC//Alu buborékcsomagolásban
OGYI-T-24297/42  90x1 adagonként perforált OPA/Alu/PVC//Alu buborékcsomagolásban
OGYI-T-24297/43  98x OPA/Alu/PVC//Alu buborékcsomagolásban
OGYI-T-24297/44  98x OPA/Alu/PVC//Alu naptáras buborékcsomagolásban
OGYI-T-24297/45  98x1 adagonként perforált OPA/Alu/PVC//Alu buborékcsomagolásban
OGYI-T-24297/46  98x1 adagonként perforált OPA/Alu/PVC//Alu naptáras buborékcsomagolásban
OGYI-T-24297/47  100x  OPA/Alu/PVC//Alu buborékcsomagolásban
OGYI-T-24297/48   100x1 adagonként perforált OPA/Alu/PVC//Alu buborékcsomagolásban


A betegtájékoztató legutóbbi felülvizsgálatának dátuma: 2023. október.
OGYÉI/21875/2022
OGYÉI/21876/2022


